شه‌فه‌ق نيوز/ چالاكوانه‌يل له‌ پاريزگاى به‌سره‌، باس له‌ به‌ڵگه‌يگ ئه‌كه‌ن ك شماره‌يگ حاڵه‌ت تويشبوين گرته‌سه‌ خوه‌ى له‌ ناوچه‌ى قه‌زاى هارسه‌ له‌ باكوور پاريزگاگه‌، ك تائيسه‌ وه‌شيوه‌يگ فه‌رمى بڵاو نه‌كرياگه‌.
وه‌گووره‌ى ئه‌و به‌ڵگه‌ كه‌ روينويسيگى كه‌فته‌ ده‌س شه‌فه‌ق نيوز، ئاشكرا نيه‌ تاچه‌نيگ ئى هه‌واڵه‌ راسه‌، زوورم حاڵه‌ته‌يل ئه‌را ژنه‌يل تۆمار كرياگه‌و شماره‌ى تويشبويه‌يل(37)كه‌سن له‌ناونى ژن و پياو ك تويش په‌تاى كۆرۆنا بوينه‌.
جى باسه‌، په‌يامنێر شه‌فه‌ق نيوز هه‌وڵ ئه‌وه‌ دا راسيه‌يل ئى به‌ڵگه‌ دپيه‌كه‌و بكا، وه‌لێ هويچ ئه‌نجاميگ نه‌ياشت له‌لايه‌ن بڕيگ له‌لايه‌نه‌يل په‌يوه‌نديداره‌و.
